ועדת החוקה, חוק ומשפט, כנסת 16, פרוטוקול מספר 546, 2005-07-19 12:30

מיכאל איתן: אני מבקש לפתוח את ישיבת ועדת החוקה, חוק ומשפט.

מיכאל איתן: על סדר היום הצעת חוק שיפוט בענייני התרת נישואין (מקרים מיוחדים וסמכות בינלאומית) (תיקוני חקיקה), התשס"ה-2005.

מיכאל איתן: הצעת החוק מובאת עם שתי גרסאות בשני נושאים.

מיכאל איתן: כל השאר בא בהסכמה.

מיכאל איתן: אני ממליץ לוועדה להעביר את החוק בקריאה שנייה ושלישית, כאשר במליאה כל אחד ינסה לשכנע בדבר הגרסה שלו.

משה גפני: אני רוצה שיידעו על מה מדובר.

משה גפני: יש חברים שלא יודעים.

מיכאל איתן: אנשים יודעים על מה מדובר.

מיכאל איתן: היו ישיבות ארוכות.

מיכאל איתן: אתה יודע על מה מדובר?

משה גפני: כן, אני כבר יודע.

מיכאל איתן: אז אתה היית האחרון שנכנס לעניין ...

מיכאל איתן: דנו בהצעת החוק הזאת בישיבות רבות.

משה גפני: אני רוצה להגיד רק משפט אחד.

משה גפני: גרסה ב' בשני המקרים היתה כבר במליאה ורק לאחר מכן הצעת החוק חזרה לדיון בוועדה, בניגוד לעמדת הממשלה.

מיכאל איתן: לא בניגוד לעמדת הממשלה.

משה גפני: היא הורדה לכאן, לפי דעתי בניגוד לעמדת הממשלה.

משה גפני: אם זה עולה למליאה עם שתי הגרסאות, כאשר הוועדה אומרת שיש אפשרות להצביע גם לגרסה א' בשני המקרים, אני רואה בזה דבר חמור מאוד.

משה גפני: יש כאן פריצת המצב הקיים.

מיכאל איתן: ההערה שלך נרשמה.

יצחק לוי: במליאה מצביעים על כל גרסה בנפרד.

משה גפני: במליאה – כן.

משה גפני: אבל כאן מצביעים על שתי הגרסאות ביחד.

מיכאל איתן: אני מעמיד להצבעה את הצעת החוק, לאחר שההסתייגויות נפלו, כאשר בשני נושאים הצעת החוק מועברת בשתי גרסאות.

תמי סלע: כמה הסתייגויות בכל זאת נשארו.

מיכאל איתן: מי בעד העברת החוק למליאה?

מיכאל איתן: מי נגד העברת החוק למליאה?

מיכאל איתן: בעד הצעת חוק שיפוט בענייני התרת נישואין (מקרים מיוחדים וסמכות בינלאומית) (תיקוני חקיקה), התשס"ה-2005 – 6 נגד – 1 נמנעים – אין הצעת החוק נתקבלה.

מיכאל איתן: הצעת החוק נתקבלה.

מיכאל איתן: תודה רבה.

משה גפני: אדוני היושב-ראש, אני מבקש רביזיה.

משה גפני: אתם נכנעים לאנשים שהם גורמים אנטי דתיים, גם במשרד המשפטים.

מיכאל איתן: לא נכנעים.

מיכאל איתן: חבר הכנסת גפני, כרגע אתה מפסיד קול במליאה.

מיכאל איתן: כאשר הצגתי את זה בסיעת הליכוד אמרתי שאני תומך בגרסת גפני.

מיכאל איתן: עכשיו אתה מטרטר אותנו ומאבד את תמיכתי.

משה גפני: אני מוותר על הרביזיה.

מיכאל איתן: תודה רבה.

מיכאל איתן: הישיבה נעולה.